**ΣΥΝΘΗΚΕΣ ΕΙΡΗΝΗΣ ΚΑΙ ΕΝΣΩΜΑΤΩΣΗ ΔΩΔΕΚΑΝΗΣΟΥ ΣΤΗΝ ΕΛΛΑΔΑ**

**α. Το εδαφικό καθεστώς της ηττημένης Γερμανίας.**

Προβλήματα προς επίλυση από αντιπροσώπους Συμμάχων:

* Μέλλον Γερμανίας: κατοχή, επανορθώσεις, ενδεχόμενο διαμελισμού της.
* Διαίρεση Γερμανίας σε τέσσερις ζώνες κατοχής:

1. το 40% του εδάφους της, ανατολικά, ρωσική ζώνη.

2. υπόλοιπο, δυτικά, από βορρά προς νότο, αγγλική, γαλλική και αμερικανική ζώνη.

3. το Βερολίνο αποτελούσε νησίδα υπό πολυμερ κατοχή.

* Μορφή και αρμοδιότητες, μιας κεντρικής γερμανικής διοίκησης, πολιτικής και οικονομικής.

\* Δήλωση Αμερικανού υπουργού Εξωτερικών, Τζώρτζ Μάρσαλ (Δεκ. 1947): "Δεν μπορούμε
προς το παρόν να προσδοκούμε την ενοποίηση της Γερμανίας· οφείλουμε να πράξουμε ό,τι
είναι δυνατό στην περιοχή όπου η επιρροή μας είναι αισθητή...”

\* Εδαφικό καθεστώς μεταπολεμικής Γερμανίας: Προς δυσμάς αμετάβλητο. Προς ανατολάς:
διμερής ρωσοπολωνική συμφωνία (17 Αυγ. 1945): μετακίνηση κατά 200 χλμ. συνόρων Πολωνίας, προς τα δυτικά, έως γραμμή Όντερ-Νάισσε.

Ανατολικότερα, εδάφη Ουκρανίας και Λευκορωσίας ενσωματώνονται στην ΕΣΣΔ.

**β. Η συνθήκη των Παρισίων και η τύχη των ελληνικών εθνικών διεκδικήσεων.**

* Καθεστώς πέντε "δορυφόρων" Γερμανίας (Φινλανδίας, Βουλγαρίας, Ρουμανίας, Ουγγαρίας και Ιταλίας) καθορίζεται βάσει αντίστοιχων συνθηκών (Ειρηνευτική Συνδιάσκεψη στο Παρίσι, 10 Φεβ. 1947).
* Οι τρεις πρώτες χώρες (Φινλανδία, Βουλγαρία, Ρουμανία) είχαν υπογράψει (1944) ανακωχή με Σοβιετική Ένωση και είχαν υπαχθεί στον στρατιωτικό και πολιτικό έλεγχο της.
* Κατοχύρωση επιρροής Μόσχας στις χώρες αυτές.
* Εδαφικό καθεστώς Ρουμανίας και Βουλγαρίας σχεδόν ίδιο με προπολεμικό.
* Εδαφικό καθεστώς Φινλανδίας και Ουγγαρίας διαρρυθμίζεται με τρόπο που ικανοποιεί σοβιετικές απόψεις.
* Ριζικά διάφορη από άλλες ηττημένες χώρες ήταν η περίπτωση της Ιταλίας.
* Νέα δημοκρατική κυβέρνηση Ιταλίας υποχρεώθηκε να παραιτηθεί από κάθε τίτλο κυριαρχίας επί Αιθιοπίας, Αλβανίας και Δωδεκανήσου.
* Η Δωδεκάνησος (με ποσοστό 90% Έλληνες) παραχωρείται στην Ελλάδα.
* Η αρχή της αυτοδιαθέσεως δεν εφαρμόστηκε και στην περίπτωση των υπόλοιπων εδαφών που διεκδικούσε η Ελλάδα (Βορείου Ηπείρου και Κύπρου).
* Η σύνδεση του προβλήματος της Αλβανίας με ανταγωνισμό μεταξύ Συμμάχων, η επιθυμία Άγγλων ιθυνόντων να διατηρήσουν ακέραιη την Βρετανική Αυτοκρατορία, αλλά και η διεθνής αδυναμία της Ελλάδος λόγω του Εμφυλίου συνέβαλαν στην περιορισμένη ικανοποίηση των εύλογων αιτημάτων της κατά το Συνέδριο της Ειρήνης.
* Η αισιόδοξη θεώρηση του μεταπολεμικού κόσμου διασταυρωνόταν ήδη με μία πραγματική κατάσταση λιγότερο ευνοϊκή για την Ελλάδα απ' ό,τι αναμενόταν.

**γ. Η συνθήκη ειρήνης του Αγίου Φραγκίσκου.**

• Συνδιάσκεψη Αγίου Φραγκίσκου (7 Σεπ. 1951). Συνθήκη ειρήνης για το μέλλον της Ιαπωνίας.

• 49 κράτη συνομολογούν υποχρέωση Ιαπωνίας να παραιτηθεί από κάθε δικαίωμα σε εδάφη Ασίας, νότιας Σαχαλίνης, Ανταρκτικής και νοτίων κτήσεων της στον Ειρηνικό.

* Για να μην πληγεί η οικονομία της, απαλλάσσεται από υποχρέωση άμεσης καταβολής του συνόλου των επιδικασμένων επανορθώσεων.
* Σοβιετική Ένωση, Ινδία και κομμουνιστική Κίνα δεν υπέγραψαν τη Συνθήκη.
* 8 Σεπ. 1951. Υπογράφεται διμερές αμερικανο-ιαπωνικό Σύμφωνο Ασφαλείας.